**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O POTRDITVI CENE STORITVE JAVNE SLUŽBE 24-URNA DEŽURNA SLUŽBA V OKVIRU POGREBNE DEJAVNOSTI V OBČINI RENČE-VOGRSKO ZA LETO 2024**

*PRAVNA PODLAGA:*

* 3. člen Uredbe o metodologiji za oblikovanje cen 24-urne dežurne službe (Uradni list RS, št. 5/18)
* 18. člen Statuta Občine Renče-Vogrsko Vogrsko (Uradni list RS, št. 22/2012 – uradno prečiščeno besedilo, 88/2015 in 14/2018)

*PREDLAGATELJ:*

Tarik Žigon, Župan

*PRIPRAVLJALEC:*

Koncesionar Benko d.o.o.

*OBRAZLOŽITEV:*

24-urna dežurna služba obsega vsak prevoz od kraja smrti do hladilnih prostorov izvajalca javne službe ali zdravstvenega zavoda zaradi obdukcije pokojnika, odvzema organov oziroma drugih postopkov na pokojniku in nato do hladilnih prostorov izvajalca javne službe, vključno z uporabo le-teh.

V letu 2020 je bil sprejet Odlok o načinu zagotavljanja obvezne občinske gospodarske javne službe 24-urne dežurne službe v okviru pogrebne dejavnosti na območju Občine Renče - Vogrsko (Uradno glasilo Občine Renče - Vogrsko, št. 13/2020). Leta 2021 se je izvedel skupni javni razpis za podelitev koncesije na katerem je bil za Občino Renče-Vogrsko kot najugodnejši ponudnik izbran BENKO Pogrebne storitve in cvetličarstvo d.o.o..

Uredba o metodologiji za oblikovanje cen 24-urne dežurne službe (Uradni list RS, št. 5/18; v nadaljevanju: uredba) v 3. členu določa, da ceno storitve javne službe za območje občine predlaga izvajalec javne službe ter pošlje pristojnemu občinskemu organu elaborat o ceni storitve javne službe in predlog cene.

Izračun predračunske cene storitve javne službe za obračunsko obdobje 2024:

Cena storitve 24-urne dežurne pogrebne službe se oblikuje na pokojnika in izračuna tako, da se od vseh ocenjenih skupnih stroškov izvajanja javne službe odštejejo prihodki od storitev, povezanih s prevozom pokojnikov na in z obdukcije. Zmanjšana višina stroškov se deli s predvideno količino opravljenih storitev, izraženo s številom pokojnikov. Nadalje se pri izračunu končne cene upošteva tudi poračun ustvarjene razlike (negativne ali pozitivne) za preteklo obračunsko obdobje.

Predračunska cena izvajanja 24- urne dežurne službe za prihodnje obračunsko obdobje znaša 235,78 eur na pokojnika, ob upoštevanju poračuna za leto 2023 (v višini 6,42 eur) pa končna predračunska cena znaša 242,19 eur na pokojnika.

Nova predlagana cena je od obstoječe, trenutno veljavne cene višja za 16,30 eur na pokojnika oziroma je višja za 7,21%.

Razloga za višjo predračunsko ceno sta dva in sicer:

* dvig nekaterih vrst stroškov za izvajanje dejavnosti v letu 2023 (višji stroški dela zaradi dviga plačilnih razredov po Kolektivni pogodbi komunalnih dejavnosti (Uradni list RS, št. 105/21, 137/22 in 109/23, prilagajanje stroškov dela trenutni situaciji na trgu dela, dvig drugih zunanjih stroškov, kot so servisiranja vozila in opreme) - v višini 9,88 eur na pokojnika,
* poračun za leto 2023 - v višini 6,42 eur na pokojnika.

*RAZLOGI ZA SPREJETJE SKLEPA:*

5. člen Koncesijske pogodbe določa, da jekoncesionar dolžan enkrat letno koncedentu predložiti elaborat o ceni storitve javne službe, pripravljen skladno z določili predpisane metodologije za oblikovanje cen storitev 24-urne dežurne službe ter predlog cene. Elaborat in predlog cene sprejme občinski svet občine.

*OCENA STANJA:*

S predlaganim elaboratom se predlaga novo ceno za leto 2024.

*CILJI IN NAČELA:*

Predlog cene za leto 2024.

*FINANČNE IN DRUGE POSLEDICE:*

Stroške izvajanja javne službe poravna naročnik pogreba.

Pripravila:

Špela Glušič

Podsekretar

Predlog sklepa:

Na podlagi 3. člena Uredbe o metodologiji za oblikovanje cen 24-urne dežurne službe (Uradni list RS, št. 5/18) in 18. člena Statuta Občine Renče-Vogrsko (Uradni list RS, št. 22/2012 – uradno prečiščeno besedilo, 88/2015 in 14/2018) je občinski svet občine Renče - Vogrsko na \_\_. redni seji dne \_\_\_\_ sprejel naslednji

S K L E P

**1.**

Občinski svet občine Renče - Vogrsko potrdi ceno storitve obvezne občinske gospodarske javne službe zagotavljanja 24-urne dežurne službe v okviru pogrebne dejavnosti v Občini Renče-Vogrsko za leto 2024, kot izhaja iz predloženega elaborata izvajalca javne službe BENKO Pogrebne storitve in cvetličarstvo d.o.o..

**2.**

Cena storitve znaša 242,19 eur brez DDV na pokojnika.

**3.**

Ta sklep začne veljati naslednji dan po objavi v Uradnih objavah v občinskem glasilu.

Št.

Bukovica, dne

Župan

Občine Renče–Vogrsko

Tarik Žigon